### Beslutningstema

Det skal besluttes om der skal meddeles tilladelse til delvis nedrivning af bevaringsværdig landbrugsbygning i forhold til bevarende lokalplan for Højer bymidte.

### Sagsfremstilling

Ejer af ejendommen Østerende 3, 6280 Højer har søgt om delvis nedrivning af gammel staldbygning der er bevaringsværdig med [adresse] 3.

Ejendommen er omfattet af lokalplan nr. 154-210 som foreskriver i §6 at der ikke må ske hel eller delvis nedrivning af bevaringsværdige bygninger.

I lokalplanen er ladebygningen, som går øst vest, bevaringsværdig (markeret med blå), mens staldbygning, som er påbygget som vinkel, gående nord-syd (markeret med gul) ikke er.

Der søges om nedrivning af den bygningsdel som går nord-syd samt den del, som den nord-syd gående bygning er påbygget af den øst-vest gående bygning (markeret med rød streg). Her ved ønskes den østvendte gavl på den bevaringsværdige bygning flyttet mod vest.

![](data:image/jpeg;base64...)

Ansøger oplyser at ansøger har til hensigt at benytte mursten og vinduer fra dem nedrevet bygningsdel til at genopføre ned ny gavlfacaden i den bevaringsværdige lade  mod øst hvor nedrivningen ophører. Der ud over ønskes isat to porte i den facade, som flyttes mod vest.

Sagen har været i høring hos Museum Sønderjylland og til bevaringsforening for vestslesvigske bygninger. Der er i forbindelse med høringen har [adresse] gjort indsigelse mod nedrivningen. Bemærkningen er vedlagt som bilag.

Det er vurderet at der er tale om nedrivning af en mindre del af den bevaringsværdige lade som vender væk fra Østerende. Det er der ud over vurderet at bygningsdelen, som fjernes er i en dårligere forfatning end vurderet i saveregistreringen. Dette vurderes ud fra vedlagte bilag med ekstern konsulents vurdering af bygningen. Ejer har tidligere søgt om midler til renovering af bygningen ved Højer Byfond  i TMI regi. Her blev der meddelt afslag til at gøre noget ved bygningen på grund af dens tilstand og hvor meget det vil koste at renovere bygningen.

Det vurderes ligeledes at en delvis nedrivning som ansøgt ikke vil ændre på indblikket fra den gamle bykerne til ejendommen, da indblikket fra vest ikke vil ændres i væsentlig grad, og at ikke være en væsentlig ændring af bygningens bevaringsværdi, da der opføres en ny gavl i stil med eksisterende.

Sammenhængen mellem stuehuset og ladebygningen vil blive påvirket, når der kigges ind fra øst, da det er her tilbygningen fjernes, dog vil den øst-vest gående længe forsat være synlig efter nedrivningen med en ny gavl.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at der meddelelse tilladelse til nedrivning som ansøgt.

### Beslutning

Indstillingen godkendt.